
PROME MINISTER EVELYN WEVER-CROES — 


ARUBA TA SALIENDO FOR DIE DI 


5 OLA DI COVID 


Casonan activo di covid a baha bou di 100, y no tin ningun 
hende den cuido intensivo 


Diamars 14 di februari, e casonan activo di Covid a baha bou di 
100, 91 pa ta exacto. Ademas, no tin ningun persona den cuido 
intensivo. Cu esaki, segun e criterianan di un crisis, Aruba ta 
saliendo for di ola number 5. 


Durante un conferencia di prensa dos siman pasa ya caba 
Minister President a anuncia e strategia di salida, basa riba 
e cifranan na e momento ey. Ola number 5 di Covid, cu e 
variante Omicron, a causa cantidadnan record, cu 5387 caso 
activo apenas 5 siman pasa, pero tambe por conclui cu e 
tabata un variante leve, pasobra el'a pasa mas lihe y tabata 
menos contagioso. 


Principalmente, e cantidad di persona cu tabata den Hospital 
tabata maximo 55 riba un dia, un luna pasa. Awe ta 11. Den 
cuido intensivo na Aruba, e maximo cu ola 5 a causa tabata 
6 patient cu Covid. Dialuna 14 di februari, pa di tres dia 
consecutivo, no tin patient di Covid den cuido intensivo. Basa 
riba esaki por conclui cu ola number 5 di Omicron tabata mas 
leve, y cu e ta pasando pa historia. 


“E cifranan di Covid pues ta bahando y e siman aki CrisisTeam 
tin riba agenda pa flexibilisa e mayoria di e medidanan. Esaki ta 
bon noticia, y ta danki na comunidad di Aruba, cu ta compronde 
cu Covid lo tey pa hopi tempo mas, pero ta nos mester cuida 
nos mes y nos famia. Gobierno ta bay stop cu e medidanan 
pasobra e cantidadnan di caso activo ni di persona den hospital, 
ta hustifica pa mantene e medidanan. Mi ta compronde cu tin 
hendenan preocupa, y mi ta admiti, mi tambe ta preocupa, 
pero mi sa tambe cu nos ta haciendo locual cu nos mester 
haci: elimina e medidanan, y pone e responsabilidad awor riba 
cada ciudadano pa nan mes cuida nan mes y nan famia. 


Mi kier expresa mi gratitud y admiracion un biaha mas pa nos 
frontliners, integrantenan di Crisisteam, y pa tur esnan cu 
apesar di circumstancianan dificil, a keda duna tur di nan mes, 
pa mira Aruba progresa. 


Awor ta e momento pa nos economia cuminsa bay bek na 
normal, pa asina tur esnan cu a sufri bou di e pandemia aki 
haya oportunidadnan atrobe, y haci locual tanto nan ta stima. 
Awor ta e momento di oportunidad y inversion den nos pais 
y ta hunto so nos por hacie. Januari tabata un luna duro pa 
turismo, pero awor nos ta wak nos turismo ta pick up bek. Ban 
saluda nos bishitantenan cu e mesun amabilidad y cordialidad 
di semper. Aruba ta bendiciona, y e amor cu nos tin pa nos 
pais, ta locual lo yuda nos bay padilanti', Prome Minister 
Evelyn Wever-Croes a expresa. 

Prome Minister Evelyn Wever-Croes: 


PROME MINISTER EVELYN WEVER-CROES 
HUNTO CU MINISTER URSELL ARENDS 
TA REUNI CU COMISION CORPORATE 

GOVERNANCE 


Prome Minister Evelyn Wever-Croes hunto cu Minister Ursell 
Arends a reuni cu miembronan di e comision di Corporate 
Governance bou dirigencia di señor Jossy Lacle. E reunion aki 
tabata uno fructifero na unda a repasa tareanan cu a wordo 
inicia y completa den 2021. 


Prome Minister a institui e comision aki durante Gabinete 
Wever-Croes | cu e meta pa Gobierno y su persona haya 
asistencia den e sector di Corporate Governance. Basa riba e 
consehonan ricibi, a duna inicio na e ley y codigo di Corporate 
Governance y a yuda cu e Wever-Croes norm. 


Durante e reunion tambe a repasa riba e plan anual pa 2022 
consistiendo di diferente accionnan entre otro finalisa e ley di 
Corporate Governance, Wever-Croes norm y e codigo pero 
tambe institui un autoridad, Corporate Governance cu lo bay 
supervisa e sector aki den futuro. 


Aparte di tur esaki, Prome Minister a indica, e aña aki e comision 
lo prepara e fundeshi pa e maneho cu Gobierno lo bay aplica 
como shareholder den companianan ya cu Gobierno como 
shareholder tin derecho den algun compania. Importante ta pa 
tin un maneho riba esaki cu ta actualisa y e maneho aki tambe 
lo wordo prepara. 


“E tabata un bon reunion y cu esaki Gobierno ta garantisa 
e integridad den e sector semi-publico di loke ta trata 
companianan estatal y fundacionnan entre otro.” Prome 
Minister Evelyn Wever-Croes a expresa. 

Gobierno di Aruba recientemente a firma e acuerdo 'United 
Nations Multi-Countrv Sustainable Development Framework 
(MSDCF)” pa Caribe pa e añanan 2022 te cu 2026. E 
Framework lo wordo utilisa pa rigi colaboracion di Nacionnan 
Uni den e region, incluso Aruba pa e proximo cinco ańanan, 
sostene paisnan pa recupera v reconstrui di e pandemia di 
COVID-19, v tambe eherce trabounan riba tereno di desarovo 
sostenibel sin laga ningun hende atras. 


E firmamento a tuma luga diabierna 11 di februari door di 
Prome Minister di Aruba Evelyn Wever - Croes y sra. Marina 
Walter cu ta Resident Coordinator di Nacionnan Uni, durante un 
ceremonia hybrid (ceremonia virtual combina cu den persona) 
entre UN House na Trinidad y Tobago y Gobierno di Aruba y 
conseho di Minister di Aruba. 


Sra. Walter a wordo acompafia pa varios miembro di UN 
Country Team pa felicita Gobierno di Aruba pa e contribucion 
substancial na e proceso di disefio di e asina yama “Cooperation 
Framework” y pa enforsa y continua cu lasonan cu Nacionnan 
Uni. 


Den e ceremonia sra. Walter a bisa: “E Cooperation Framework 
ta representa un era nobo di cooperacion entre UN y Caribe y ta 
provee un fundeshi solido riba cual por sigui sostene Gobierno 
di Aruba den su obhetivo pa logra metanan di agenda 2030 ye 
Metanan Mundial pa un Desaroyo Sostenibel (SDGs). ” 


Prome Minister Wever - Croes na su turno a expresa cu Aruba 
ta comprometi na logra e metanan di desaroyo sostenibel y 
ta warda cu anticipacion pa implementacion di e framework, 
agregando cu Gobierno di Aruba ta entusiama pa sigui den e 
rumbo pa bira un Pais mas resiliente. 


E MSDCF ta identifica 4 aspecto cardinal como e prioridadnan 
pa logra desaroyo sostenibel den e region: (1) aumento di 
sosten pa e agenda di resiliencia economico, (2) Esfuerso 
mas intensivo pa sigura realisacion di derechonan humano pa 
un y tur, (3) gran compromiso pa aumenta inclusivdidad den 
reduci riesgo pa disaster y adaptacion pa cambio di clima y 
(4) Aumento di sosten pa sigura cu sociedadnan den Caribe ta 
keda sociedadnan cu paz y trankilidad ta reina. 


UNDP, UNEP, UNFPA, UN Women, IOM, PAHO/WHO, 
UNDSS, UNIC, FAO and ILO tambe a participa na ceremonia 
di firmamento. Nan a felicita Gobierno di Aruba y duna nan 
palabra di sosten. 

INVERSION Y 
OPORTUNIDAD 


MINISTER DANGUI ODUBER 
Turismo y Salubridad Publico 


Diamars Minister di Turismo y Salud Publico Sr. Dangui Oduber 
den un entrevista a vocifera cu e ta hopi contento di por mira 3 
barco crusero mara na nos waf. Segun e mandatario esaki sigur 
ta duna un señal hopi positivo pa cu e recuperacion di Aruba 
su turismo crusero. E mandatario a menciona cu segun Aruba 
ports Authority (APA) su proyeccionnan Aruba lo bay recupera 
60% di su turismo crusero den afia 2022 den comparacion cu 
afia 2019 cu tabata un afia record caminda a ricibi casi 830 mil 
turista crusero. 


Minister Oduber a trece dilanti cu Aruba su turismo crusero no 
a pasa den su mihor momento den e ultimo 2 añanan pa motibo 
di e pandemia. Ta apenas den luna di juni di 2021 Aruba a ricibi 
su prome barco crusero na momento cu e frontera maritimo 
a habri bek despues cu esaki a keda sera pa mas di 1 ańa y 
3 luna. Den afia 2021 e turismo crusero a sera cu solamente 
16% di recuperacion den comparacion cu afia 2019 segun 
e mandatario. Pero Minister Oduber ta hopi contento con e 
recuperacion ta bayendo y tambe e proyeccionnan positivo cu 
APA tin. 


Tambe Minister Oduber a trece dilanti cu e “Exit Strategy” 
cu a ser anuncia dia 17 di januari ta den pleno ehecucion pa 
asina Aruba bolbe bek den normalidad. Aki gobierno ta bay ta 
flexibilisando tur e medida nan pa asina tur hende por hiba e 


bida normal cu nan ta custuma di dj prome cu e pandemia. Tur 
esaki ta posibel mirando cu actualmente di menos di 100 caso 
activo di COVID-19 compara cu 1 luna pasa cu Aruba a conoce 
casi 5 mil caso activo. Esaki ta haci posibel pa gobierno bay 
sigui enfoka riba e recuperacion di nos turismo crusero y nos 
turismo en general. Tambe pa sigui percura pa e recuperacion 
di Aruba su economia pa asina crea tur e oportunidadnan cu 
mester crea pa Aruba su economia por florece bek. 


Finalmente Minister Oduber a menciona di ta hopi contento 
con e luna di februari a habri den comparacion cu e luna di 
januari y e ta sumamente optimista di con henter e afia 2022 
lo bay caminda Aruba lo bay recupera 100% di su turismo bek. 

MINISTER ROCCO TJON 
Husticia y Asuntonan Social 


res A 

Dialuna mainta, durante un conferencia di prensa di Gobierno 
di Aruba, Minister di Husticia y Asuntonan Social Sr. Rocco 
Tjon a elabora riba e proyectonan cu ta tumando luga pa nos 
instituto coreccional esta, KIA. Segun Minister Tjon, "ora ta trata 
un instituto coreccional, e maneho ta hopi “straight forward” pa 
motibo cu esaki ta wordo “geauditeerd” internacionalmente riba 
diferente aspectonan”. Ta trata aki di aspectonan di siguridad y 
higiena, e atencion medico, como tambe programanan cu por 
wordo brinda na e detenidonan, pa percura cu nan por re-integra 
y re-socialisa bek na un manera exitoso. Por ultimo, ta wak e 
organisacion den su totalidad, mirando cu ta e procesonan y 
e structura di e organisacion, ta locual ta haci'e posibel pa por 
atende cu tur e diferente aspectonan aki. 


Segun Minister Tjon, den e prome tres lunanan, a aloca 1.5 
miyon florin pa inversionnan cu mester tuma luga na KIA. Na 
mes momento, e Mandatario a expresa cu e ta lamentabel 
cu e informacion aki no ta yega na tur esnan cu ta traha na 
KIA, pues kier siguranan cu nan tin e atencion di Ministerio 
di Husticia y Asuntonan Social. E presupuesto di 1.5 miyon 
florin, ta netamente pa atende cu e diferente aspectonan. 
Hopi importante pa e parti di siguridad y higiena, ta e 


“combi-w.c.” pa e sala di recreo na KIA, cual ta causa hopi 
molester. Banda di esey, lo bay tin varios renobacion pa e 
parti di infrastructura. Lo bay renoba diferente departamento, 
manera IBA, “jeugd afdeling”, HVB y “straf afdeling'. Lo bay 
renoba tambe e “sluisdeuren” y lo introduci un “elektronisch 
sleutelbeheersvsteem' esaki lo percura pa eleva e siguridad, y 
na mes momento tambe ta proteha e trahadonan. 


Adicionalmente, a elabora tambe riba e parti di re-integracion 
y re-socialisacion di e detenidonan na un manera exitoso, cual 
lo wordo haci pa medio di diferente cursonan. Den luna di 
Maart lo bay sera un convenio cu Fundacion Ensefiansa Pa 
Aruba (FEPA), pa di e forma aki garantisa cu structuralmente 
tin cursonan ta wordo brinda na tur nos detenidonan. 


Por ultimo, e Mandatario a splica cu esakinan ta proyectonan 
specifico cu a wordo presupuesta caba, pues e fondonan ta 
disponibel. Ta papia di fondonan cu afia pasa a wordo aloca 
pa asina por realisa tur e diferente proyectonan aki. Unabes 
presupuesto 2022 wordo aproba, lo tin un suma aloca pa por 
sigui inverti den nos instituto coreccional. 

NISTER ENDY CROES 


TA FELICITA GREGORY MILLIARD CU 
APERTURA DI MILLIARD ACADEMY DEN MY 
FITNESS GYM NA ORANJESTAD 


Diadomingo atardi Minister Endy Croes tabata invita pe 
apertura oficial di Milliard Academy den My Fitness Gym na 
Oranjestad. E Mandatrio tabatin e honor pa corta cinta hunto 
cu Gregory Milliard. E proyecto ta un bunita colaboracion entre 
Gregory Milliard cu ta un deportista conoci den e mundo di 
MMA y My Fitness Gym. 


‘E luga ta hopi grandi, hopi bunita y hopi moderno unda por 
haci diferente tipo di disciplina pa tur edad di MMA como 
tambe boxeo, cardio kickboxing, boxing, judo, jiu jutsu, muay 
thai y mas. Nos ta felicita sr. Gregory Milliard, ekipo completo 
di Milliard Academy como tambe My Fitness Gym pa un bunita 
proyecto. Deseando Gregory Milliard hopi Exito! 

Departamento di Salud Publico: 


UPDATE 15 DI FEBRUARI 2022 


Segun resumen di awe 47 persona a recupera y un total di 18 
caso nobo 

bo di COVID-19 a keda registra di cual 5 ta no-residente. 
E cifranan aki ta representa un ‘Positivity rate’ bou di nos 
residentenan di 19%. E cantidad di casonan activo di COVID-19 
pa awe ta 62 y cantidad di fayecidonan relaciona cu COVID-19 
ta 198. Datos ta ilustra casonan nobo di COVID cu un averahe 


3 


semanal di 22 caso pa dia v un averahe di 'Positivitv rate 
semanal di 27% pa dia. 


Actualmente na Aruba tin 13 persona interna cu of debi na 
COVID di cual den ICU tin 1 persona y riba piso general tin 12. 
Na Colombia tin actualmente 6 persona den ICU y ninguno (0) 
riba piso general. 


15/2/2022 RESIDENTE NO-RESIDENTE 

Casonan Nobo 


Recupera 

Vacuna 


Hospitalisa 
AUA 


VACUNA 

Drumi suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! $ 
Ami SI 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 

E MIHO COSNAN DEN BIDA NO TA BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU MEYMEY DI CADA DIFICULTAD, 


TIN UN OPORTUNIDAD PA EXPLORA! 

